पुत्र का बलिदान- दासी का पुत्र बनवीर चित्तौड़ का शासक बनना चाहता था। उसने राणा के वंशजों को एक-एक कर मार डाला। बनवीर एक रात विक्रमादित्य की हत्या करके उदयसिंह को मारने के लिए उसके महल की ओर चल पड़ा। एक विश्वस्त सेवक द्वारा पन्ना धाय को इसकी पूर्व सूचना मिल गई। पन्ना राजवंश और अपने कत्र्तव्यों के प्रति सजग थी, वह उदयसिंह को बचाना चाहती थी। उसने उदय सिंह को एक बांस की टोकरी में सुलाकर उसे झूठे पत्तलों से ढककर एक विश्वासपात्र सेवक के साथ महल से बाहर भेज दिया। बनवीर को धोखा देने के उद्देश्य से अपने पुत्र चंदन को उदय सिंह के पलंग पर सुला दिया। बनवीर रक्तरंजित तलवार लिए उदय सिंह के कक्ष में आया और उसके बारे में पूछा। पन्ना ने उदय सिंह के पलंग की ओर संकेत किया, जिस पर उसका पुत्र सोया था। बनवीर ने पन्ना के पुत्र को उसके सामने ही उदयसिंह समझकर मार डाला।